بۆچی ئێوەیەک کە گەر سەلاحەدین نەبوایە، نەک دەوڵەت و دەسەڵات، بەڵکوو تەنانەت ئایین و زمانەکەشتان وەک ئیسپانیای ئێستای بەسەردا هاتبوو، دەبێت خوداوەندەکان بن و ڕۆڵەکانی سەلاحەدین بکەنە کۆیلەی خۆتان؟ ئەو سەلاحەدینەی وا ئێوەمانان بە کوردی دەزانن، دەسەڵاتداری قەڵەمڕەوێک بوو  کە ئەوەتانێ ئەمێستاکه لەسایەی سەری کۆڵۆنیالیستەکانەوە ۳۰ دەوڵەتی عەرەبی و تورکی تێدا بنیات نراوە؛ لەو سیانەیاندا کە سەردەمانێک ناوەندی سێ خەلافەتی سوننە بوون، سەد ساڵە کورد دەکوژرێت، ئەنفال و دەربەدەر دەکرێت.مسوڵمانی کوردی سوننە، لەم سێ وڵاتەدا دەبێ بڵێت تا ئەو کاتەی خاوەنی مافی سیاسی و مرۆیی یەکسان نەبێت لەگەڵ تورک و عەرەبدا، نە ڕۆڵەی سەلاحەدینە و نە برای موسڵمانی ئەوان. ئەوان دەبێت بزانن کە گەر ئەمڕۆکە هەندێ سەرکردەی کورد ئامادەن ڕۆڵی ئیدریس بدلیسی و سەربازی جەنگییان بۆ بگێڕن، ئەوا گەلی موسڵمانی کورد وشیارن و ئەوان لەگەڵ ئیدریسەکانیاندا بەتەنیا دەهێڵنەوە؛ گەر ئەمڕۆ سەلاحەدینیش زیندوو با، وەک سەردەمەکەی خۆی بە شتێک جگه لە حوکمڕانی بەسەر عەرەب و تورکدا ڕازی نەدەبوو و ئەو هەڵۆیەی کە وەک هێمایەکی کوردانە بردبوویە شام، لەسەر سەری ئەحمەد شەرع دایدەگرت یان خۆیان لەژێریدا دادەنیشتن.وەرگێڕان:عەتا وەلەدی، مەریوان@kurdistanname